Diari Oficial de la Generalitat Valenciana


Sumari del DOGV 3262, del 11-06-1998 (1998/4181)

ACORD de 23 d'abril de 1998, de la Comissió Territorial d'Urbanisme de Castelló, relatiu a la modificació núm.3 de les Normes Subsidiàries de Lucena del Cid.
-------------------------------------------------------------------------------------------------------------------------------------------------------------

### Dades del document

Número de DOGV
:   3262

Data del DOGV
:   11-06-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/4181


Data del document
:   23-04-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 23 d'abril de 1998, de la Comissió Territorial d'Urbanisme de Castelló, relatiu a la modificació núm.3 de les Normes Subsidiàries de Lucena del Cid. [1998/4181]
  
Vist l'expedient de referència 980157, del qual resulten els següents
  
Antecedents
  
Primer
  
El Ple de l'Ajuntament en sessió celebrada el 9 de desembre de 1997 va acordar aprovar inicialment el projecte de modificació núm. 3 de les Normes Subsidiàries de Planejament, i va procedir a la seua exposició pública mitjançant edictes inserits en el Diari Oficial de la Generalitat Valenciana núm. 3.169 de 26 de gener de 1998 i en el periòdic Levante de 29 de gener de 1998.
  
En el mateix acord es va establir que en el cas de no presentar-se al·legacions, s'entendrà provisionalment aprovat sense necessitat de nou acord. Com que no s'ha produït cap al·legació s'entén acordada l'aprovació provisional en data 9 de desembre de 1997.
  
Segon
  
La documentació aportada consisteix en memòria informativa i justificativa, plans d'informació i d'ordenació de la modificació proposada.
  
Tercer
  
L'objecte de la modificació puntual núm. 3 és la creació d'un espai lliure destinat a vial que divideix una illa que alhora canvia el seu ús, que de qualificació industrial passa a qualificació dotacional equipament d'ús administratiu en la seua part nord i qualificació dotacional equipament d'ús comunitari en la seua part sud, amb una porció industrial que es manté en el seu ús, limítrof a aquest últim equipament.
  
Els canvis introduïts que no produeixen cap variació en la classificació del sòl, per la qual cosa aquest es manté en la classe de sòl urbà, comporten 890 m² destinats a equipament d'ús administratiu on s'ubicarà l'Oficina Comarcal Agrària i 1.470 m² destinats a equipament de caràcter comunitari on s'edificarà el Parc Comarcal de Bombers i el magatzem municipal.
  
Per altra part altres 1.140 m² de sòl industrial passen a ser espai lliure via pública, per això la suma de totes aquestes superfícies comporten una disminució de 3.500 m² de sòl industrial que passa a ús dotacional públic, per la qual cosa no es produeix increment d'aprofitament lucratiu privat i sí augment en les dotacions públiques previstes.
  
Fonaments de dret
  
Primer
  
La tramitació ha estat correcta en compliment del que disposa l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, a partir d'ara LRAU.
  
Segon
  
La documentació està completa en compliment del que disposa l'article 27 en relació al 55.1 de la LRAU.
  
Tercer
  
La modificació que ens ocupa implica un canvi de qualificació urbanística dins del sòl urbà. En els termes en què es planteja, i atés que es redueix l'edificabilitat de destinació privada i s'augmenta la de destinació dotacional pública, a més d'augmentar la superfície destinada a vials, no operen per tant els límits que estableixen els articles 19 i 55.3 de la LRAU.
  
Quart
  
La modificació es redacta amb criteris de racionalitat, per tal de possibilitar la implantació de sòls dotacionals, per la qual cosa des de l'exercici autonòmic de les comeses enumerades en l'article 40.1 de la LRAU, no existeix cap obstacle que qüestione la legitimitat democràtica de l'interés públic local i la seua adequació a la normativa urbanística aplicable, per la qual cosa procedeix atorgar la seua aprovació definitiva.
  
Cinquè
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en relació amb el Reglament orgànic d'aquesta Conselleria, aprovat pel Decret 32/1998, de 31 de març, en el present cas, el sotssecretari d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme, dictamen que en el cas de municipis de menys de 50.000 habitants, tindrà directament efectes de resolució executòria.
  
En virtut de tot el que antecedeix, a proposta del sotssecretari d'Urbanisme i Ordenació Territorial i vist el dictamen de la Comissió Informativa, la Comissió Territorial d'Urbanisme en sessió de 23 d'abril de 1998 acorda aprovar definitivament la modificació puntual núm. 3 de les Normes Subsidiàries de planejament de Lucena del Cid.
  
Contra l'anterior acord, que no posa fi a la via administrativa, es pot interposar recurs ordinari davant el conseller d'Obres Públiques, Urbanisme i Transports, en el termini d'un mes, sense perjudici de qualsevol altra via de recurs que s'estime procedent.-